Delhi Samachar , 17 अक्टूबर (वेबवार्ता)। राजधानी के हयात रिजेंसी होटल में बसपा के एक पूर्व सांसद के बेटे आशीष पांडे ने बंदूक हाथ में लेकर दिल्ली से 3 बार विधायक रहे करन कंवर सिंह के बेटे गौरव कंवर और उनकी महिला मित्र को धमकाया था। अब गौरव कंवर ने बयान जारी कर 14 अक्टूबर को हुई उस घटना के बारे में बताया है। बुधवार को जारी एक विस्तृत बयान में गौरव कंवर ने बताया कि वह हयात रिजेंसी होटल में महिलाओं के वॉशरूम के बाहर खड़े थे, और अपनी महिला मित्र के बाहर आने का इंतजार कर रहे थे। बयान के मुताबिक, पांडे के साथ तीन महिलाएं वॉशरूम में गईं और कंवर की दोस्त को गाली देना शुरू कर दिया।